***The L Word*** er en amerikansk dramaserie produsert og vist av Showtime fra 2004 til 2009. Handlingen utfolder seg rundt en gruppe lesbiske kvinner i West Hollywood i Los Angeles, og deres venner og partnere. Manusforfatterne omfatter blant andre seriens skaper, Ilene Chaiken, samt Guinevere Turner (*Go Fish*, *American Psycho*) og Rose Troche (*Go Fish*, *Six Feet Under*).

I Norge ble den vist på TV3.

Handlingsreferat
----------------

### Sesong en

Sesongen introduserer Bette Porter og Tina Kennard, som har vært ett par i syv år - og de forsøker å få et barn sammen. Andre viktigere karakterer er Marina Ferrer, eier for den lokale kafeen The Planet. Jenny Schecter, som nylig har flyttet til Los Angeles for å bo sammen med kjæresten Tim Haspell. Shane McCutcheon, en androgyn, svært seksuell frisør. Alice Pieszecki, en bifil journalist. Dana Fairbanks, en profesjonell tennis-spiller. Samt Kit Porter, som er Bettes heterofile halv-søster.

### Sesong to

Den andre sesongen introduserer Carmen de la Pica Morales, en Discjockey som snart blir en del av en kjærlighetstrekant sammen med Shane og Jenny. I tillegg kommer karakteren Helena Peabody, som blir en konkurrent til Bette og elsker Tina (samtidig som hun og Bette er separert)

Viktige historier i sesongen inkluderer Tinas graviditet etter en ny inseminering, som kulminerte med Tina og Bettes forsoning mot slutten av sesongen. Mark Wayland, en dokumentar-filmskaper flytter inn sammen med Shane og Jenny. Kit kjøper opp «The Planet» etter at Marina reiser fra Los Angeles. Shane og Jenny blir de uvitende motivene for Marks nye dokumentar, etter at han plasserer en rekke skjulte kameraer i hjemmet deres. Det utvikler seg også et forhold mellom Alice og Dana, og seerne får innsikt i Jennys fortid som et misbrukt barn.

### Sesong 3

Den tredje sesongen av «The L Word» hadde premiere i USA den 8. januar 2006. Denne sesongen introduserer blant annet Angus Partridge, en mannlig barnepike som etter hvert blir Kits nye elsker. Sesongen begynner seks måneder etter fødselen til Tina og Bettes datter Angelica. Viktige historier inkluderer Bette og Tinas forhold som forverres igjen, noe som fører til at Tina havner i forhold til en annen mann - samtidig som hun forsøker å få fullt foreldreansvar over Bette.

Moira tar navnet Max etter å ha kommet ut som transperson. Dana får diagnosen brystkreft, som hun etter hvert dør av. Shane og Carmen forlover seg, og holder bryllup, som ender når Shane forlater Carmen ved alteret. Helena skaffer seg sitt eget et film-studio, hvor hun snart blir viklet inn i et søksmål om seksuell trakassering - noe som også innebærer at moren hennes nekter å støtte henne videre økonomisk.

### Sesong fire

Sesongen ble sendt i USA mellom 7. januar 2007 og 25. mars 2007. Jodi Lerner blir introdusert som en ny potensiell kjærlighetsinteresse for Bette. Tasha Williams, en tidligere kaptein i National Guard, som blir forelsket i Alice.

Viktige historier i sesongen inkluderer tilpasningen av Lez Girls, en artikkel skrevet av Jenny for The New Yorker - som blir gjort til en film. Bette får en ny jobb som dekan ved California Art College.

### Sesong fem

Denne sesongen ble i USA sendt mellom 6. januar 2008 og 23. mars 2008, og introduserer blant annet Nikki Stevens, en homofil skuespillerinne som skildrer hovedrollen i Lez Girls. Både Papi og Angus ble skrevet ut av serien i løpet av denne sesongen.

Viktige historier i sesongen inkluderer Bette og Tina som forbereder forholdet deres. Jenny blir kastet ut fra den videre produksjonen av Lez Girls, og Tasha blir dimittert fra det amerikanske militæret.

### Sesong seks

Den sjette og siste sesongen av «The L Word» ble sendt i USA mellom 18. januar 2009 og 8. mars 2009. Jamie Chen, en sosialarbeider som blir involvert i en kjærlighetstrekant sammen med Alice og Tasha.

En av de viktigste historiene denne sesongen hadde fokus på mordet på Jenny, og forskjellige karakterer som muligens hadde motiv for å drepe Jenny. Men sesongen avsluttes uten å avsløre identiteten til den virkelige morderen hennes.

Hovedrollene
------------

*I alfabetisk rekkefølge. Årstall viser når figuren opptrådte.*

* Jennifer Beals som Bette Porter (2004– )
* Erin Daniels som Dana Fairbanks (2004–2006)
* Leisha Hailey som Alice Pieszecki (2004– )
* Laurel Holloman som Tina Kennard (2004– )
* Mia Kirshner som Jenny Schecter (2004– )
* Pam Grier som Kit Porter (2004– )
* Karina Lombard som Marina Ferrer (2004)
* Eric Mabius som Tim Haspell (2004)
* Katherine Moennig som Shane McCutcheon (2004– )
* Daniela Sea som Moira/Max Sweeney (2006– )
* Sarah Shahi som Carmen de la Pica Morales (2005–2006)
* Rachel Shelley som Helena Peabody (2005– )
* Janina Gavankar som Eva Torres (2007– )

Biroller
--------

* Tammy Lynn Michaels som Lacey, en av Shanes elskerinner
* Anne Archer som Lenore, Alices mor
* Guinevere Turner som Gabby Deveaux, Alices av-og-på kjæreste
* Rosanna Arquette som Cherie Jaffe, en tidligere skuespiller som Shane hadde et romantisk forhold til
* Sandra Bernhard som Charlotte Birch, underviser et kurs Jenny tar i kreativ skriving
* Julian Sands som Nick Barashkov, Jennys tidligere professor i russisk litteratur
* Lolita Davidovich som Francesca Wolff, Marinas elskerinne
* Ossie Davis (hans siste rolle) som Bette og Kits konservative far, Melvin Porter
* Snoop Dogg som rapperen Slim Daddy
* Lisa Gay Hamilton som en ikke navngitt besøkende på en kunstutstilling Bette holder i New York
* Meredith McGeachie som Tonya, Danas kjendisgale midlertidige forlovede og manager
* Kelly Lynch som «drag king» Ivan som hjelper Kit med å komme over alkoholmisbruket sitt
* Jane Lynch som Joyce Wischnia
* Camryn Manheim som den egoistiske og hissige filmprodusenten Veronica Bloom, som ansetter Shane som sin personlige assistent
* Melissa Rivers som seg selv
* Gloria Steinem som seg selv
* Ariana Huffington som seg selv
* Bandet Betty som dem selv
* Bandet Heart som dem selv
* Tegan and Sara som dem selv
* Sangerinnen Peaches som seg selv
* Kate Clinton som en lesbisk sexterapeut
* Helen Shaver som Fay Buckley, leder for en høyreekstrem aktivistgruppe som ønsker å nedlegge kunstgalleriet Bette jobber for
* Lauren Lee Smith som Lara Perkins, en kokk som både Dana og senere Alice har romantiske forhold til
* Holland Taylor som Peggy Peabody, rik filantrop og bidragsyter til Bettes galleri, og Helenas mor
* Charles S. Dutton som Benjamin Bradshaw
* Irene López som Carmens mor
* Alexandra Hedison som Dylan, dokumentarfilmskaper som først har et forhold til Helena og siden anmelder henne for seksuell trakassering
* Dana Delany som Barbara Grisham, Senator (og skaplesbe) fra Massachusetts
* Nona Hendryx som seg selv
* Dr. Susan Love som seg selv
* Steven Eckholdt som Henry, Tinas første mannlige kjæreste etter bruddet med Bette
* Eric Roberts om Gabriel McCutcheon, Shanes far
* Elodie Bouchez som Claude, en fransk forfatter som Jenny innleder et forhold til

« The Chart»
------------

Et lite utsnitt av «The Chart», som viser hovedpersonene i serien og noen av deres nåværende eller tidligere forhold. Rosa viser kvinnelige hovedpersoner, blått mannlige hovedpersoner, lilla og grønt hhv. kvinnelige og mannlige bipersoner som opptrer i serien, og gull bipersoner som kun nevnes ved navn.
Et gjentagende tema i The L Word er «The Chart», et komplekst kart over hvordan alle (i det lesbiske miljøet i Los Angeles) kan kobles sammen gjennom hvem de har ligget med. «The Chart» begynte ifølge Alice som en skisse på en serviett, og har siden utviklet seg til å dekke et stort whiteboard i leiligheten hennes.

Episoder
--------

*Se liste over The L Word-episoder*

Referanser
----------

Eksterne lenker
---------------

* (en) *The L Word* på Internet Movie Database Rediger på Wikidata

* (no) *The L Word* hos Filmfront Rediger på Wikidata

* (en) *The L Word* på AllMovie Rediger på Wikidata

* (en) *The L Word* på The Movie Database – TV Rediger på Wikidata

* (en) *The L Word* på Rotten Tomatoes Rediger på Wikidata

* (en) *The L Word* på Metacritic Rediger på Wikidata

|  |  |
| --- | --- |
|  | (en) Wikiquote: The L Word – sitater |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** SUDOC
 |